NaiveNeuron/SloPal huggingface dataset:
Bublavý, Dušan, poslanec NR SR (2016-09-22):
Pán kolega, musím povedať, že podľa vašej rétoriky ako keby bol zriaďovateľ nejaká škodná. Možno máte nejaké osobné skúsenosti, ktoré vás takto ovplyvnili, ale ja musím upozorniť, že som v niekoľkých radách škôl a je tam debata konštruktívna. Tam, si myslím, že nájdeme vždy nejaké riešenie, aby sme danej škole pomohli. Ja musím upozorniť na to, že ako zriaďovateľ základnej školy, my sme ich po delimitácii dostali v katastrofálnom stave. Veď tam nič nefungovalo. Od elektroinštalácií, zdevastované múry, nefunkčné pomôcky. My sme to od roku 2004 dali všetko, obce a mestá, do poriadku. Tu si myslím, že aj stredné školstvo naozaj, aj samosprávne kraje urobili strašne veľa roboty. Veď máme aj základné, aj stredné školy, pomaly všetky sú zateplené, čo sa využívali aj eurofondy na to. To sme všetko robili my ako zriaďovatelia. Nejaké napätie prichádza, keď dôjde k voľbe riaditeľa. Ale pri základných školách ja musím povedať, že máme, naozaj niekedy vynaložíme aj nadľudské úsilie, aby sme niekoho získali, kto by chcel toho riaditeľa robiť, lebo to finančné zvýhodnenie toho riaditeľa nie je až také lukratívne. A spomínali ste platové otázky. Ja musím povedať, že u mňa na základnej škole 1 až 4 je priemer 1 000 eur. To nie je až také zlé. Ale ja im nezávidím, ja im prajem. Ale musíme byť s nohami na zemi, musíme rozmýšľať nad všetkými obyvateľmi, nielen teraz na pedagógov a vychádzať z toho a politický kapitál vytĺkať z niečoho a z tohoto obdobia.
Jurinová, Erika, podpredsedníčka NR SR (2015-06-16):
Ďakujem, pani poslankyňa. Otváram všeobecnú rozpravu. Nedostala som písomnú prihlášku. Pýtam sa, či sa chce niekto prihlásiť do rozpravy ústne. Uzatváram možnosť prihlásiť sa. Do rozpravy je prihlásená pani poslankyňa Helena Mezenská. Nech sa páči, máte slovo.
Glváč, Martin, podpredseda NR SR (2017-02-02):
Pani poslankyňa Grausová.
Laššáková, Jana, podpredsedníčka NR SR (2014-09-18):
Na vystúpenie pána poslanca nie sú faktické poznámky. Vyhlasujem rozpravu za skončenú. Pán navrhovateľ, nech sa páči, máte slovo.
P. Hrušovský, predseda NR SR: (2002-11-14):
Pán podpredseda vlády, máte slovo.
Hus, Igor, poslanec NR SR (2022-11-15):
Vážený pán predsedajúci, dovoľte, aby som vám predniesol informáciu o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky, (tlač 1293). Predseda Národnej rady svojím rozhodnutím č. 1349 z 8. novembra pridelil návrh (tlač 1293) na prerokovanie výboru pre obranu a bezpečnosť. Predseda Národnej rady zároveň určil, aby výbor pre obranu a bezpečnosť ako gestorský výbor pripravil na schôdzu Národnej rady správu o výsledku prerokovania uvedeného návrhu. Predložený návrh výbor pre obranu a bezpečnosť prerokoval 10. novembra 2022 na svojej 89. schôdzi výboru a neprijal platné uznesenie z dôvodu, že predložený návrh uznesenia nezískal potrebný súhlas poslancov. Návrh správy o výsledku prerokovania návrhu (tlač 1293a) prerokoval výbor pre obranu a bezpečnosť na 89. schôdzi 10. novembra 2022. Správa výboru nebola schválená, keďže návrh správy nezískal súhlas potrebnej väčšiny členov výboru. Predseda výboru pre obranu a bezpečnosť (ruch v sále a zaznievanie gongu) v súlade s rokovacím poriadkom poveril Igora Husa, aby na schôdzi Národnej rady informoval o výsledku prerokovania návrhu (tlač 1293), a poslancov Marcela Mihálika, Lukáša Kyselicu a Annu Andrejuvovú, aby tiež plnili úlohu spravodajcov. Ďakujem, skončil som, otvorte rozpravu, prosím.
M. Hort, podpredseda NR SR: (2008-09-17):
A teraz dávam slovo spravodajcovi, ktorého určil navrhnutý gestorský, ústavnoprávny, výbor, pánovi poslancovi Jaroslavovi Paškovi, aby predniesol úvodnú spravodajskú informáciu. Nech sa páči.
V. Tomanová, ministerka práce, sociálnych vecí a rodiny SR: (2008-11-25):
V záujme využívania finančných prostriedkov v prospech rodiny s deťmi sa navrhuje vylúčiť poskytovanie príplatku k príspevku pri narodení dieťaťa, ak v období pred narodením druhého alebo tretieho dieťaťa bola staršiemu dieťaťu alebo deťom súdom nariadená ústavná výchova alebo náhradná starostlivosť alebo ak boli deti osvojené. V 2. čl. sa zvyšuje suma prídavku na dieťa o 100 korún a zároveň sa navrhuje ustanoviť valorizáciu, ktorá umožní každoročne s účinnosťou od 1. januára upraviť sumy prídavku na dieťa a príplatku k prídavku na dieťa v závislosti od úpravy súm životného minima. V 3. a 4. čl. sa navrhujú zmeny zákona o náhradnom výživnom a v zákone o životnom minime v súvislosti so zavedením meny euro v Slovenskej republike. Ďakujem za pozornosť, pán predsedajúci a dámy a páni.
Remišová, Veronika, poslankyňa NR SR (2023-12-20):
Ďakujem veľmi pekne. Je to hanba, že skracujete rozpravu k tak dôležitému zákonu o štátnom rozpočte, to je prvá vec. A celú rozpravu ste vlastne dali počas noci, čo je...(Prerušenie vystúpenia predsedajúcim.)
Glváč, Martin, podpredseda NR SR (2017-05-10):
Áno, otváram rozpravu. Do rozpravy som dostal jednu písomnú prihlášku. Pán poslanec Alojz Baránik za klub SaS, nech sa páči.
Jurinová, Erika, podpredsedníčka NR SR (2014-04-02):
Ďakujem, pán poslanec. S faktickými poznámkami sa neprihlásil nikto. Vyhlasujem všeobecnú rozpravu za skončenú. (Hlas z pléna.) Aha, dobre. Nech sa páči, pani poslankyňa, máte slovo.
Mazurek, Milan, poslanec NR SR (2021-06-25):
Ďakujem pekne kolegom z nášho hnutia REPUBLIKA, ako aj ďakujem poslancom Tarabovi a Kuffovi za podporu tohto návrhu zákona. Čo sa týka toho ospravedlnenia pána Mikulca voči voličom OĽANO, to bolo dobré pomenovanie, v Moldave nad Bodvou, ktorí zaútočili na policajnú hliadku konajúcu si normálnu bežnú kontrolu a ktorí ničia život všetkým okolo, to len podčiarkuje tú zúfalú situáciu, do ktorej sa dostalo hnutie OĽANO, že naozaj im ostávajú už len poslední voliči vo forme kriminálnikov a porušovateľov zákonov, a práve tým sa chcú zavďačiť. Presne to, čo hovoril môj kolega poslanec Kočiš, teraz má pani Zemanová a ďalší títo bojovníci za práva zvierat možnosť ukázať, či chcú zastaviť psie zabíjačky, topenie psej masti, psie guláše, alebo či to zastaviť nechcú, lebo keď som to v minulosti kritizoval a hovoril som, že to, čo oni navrhujú, nevyrieši problém, tak boli ticho a tvárili sa, že len nech Mazurek nejak stíchne, aby sa o tom veľmi veľa nehovorilo. No ale hovorí sa o tom, a teraz sme vám tu dali efektívny nástroj a máte možnosť ukázať, či to fakt myslíte vážne. Kolega Kuffa sa pýtal, že ako asi by oni odôvodnili, keby nepodporili takýto návrh zákona, no ja si to neviem predstaviť, lebo keď tu predkladali tie návrhy zákonov o reťaziach, o týraní psov, atď., tak sa tu predbiehali v tom, kto má viac lásky, kto má viac porozumenia, kto viac dokáže milovať všetky zvieratká a zobrať si všetky zvieratá z útulkov a ja vás v tom plne podporujem. Ja vás plne podporujem, pomáhajte im, pomáhajte mačičkám, psíkom v útulkoch a všetkom, ale pomôžte aj psom v osadách. Teraz máte jedinečnú možnosť. Ak by ste toto nepodporili, tak sa ukážete ako obludní pokrytci, ktorí životy psov v skutočnosti vymenili za voličské hlasy v osadách.
Grendel, Gábor, podpredseda NR SR (2021-10-06):
O 9.00 máme potom termínovaného pána vicepremiéra Holého.
Kuffa, Štefan, poslanec NR SR (2015-03-24):
Naopak, ja si myslím, že pán kolega dobre pochopil správu. Aj mne chýbajú tuná témy, ako je ochrana života, eutanázia a potraty. Tuná táto správa sa nedotýka týchto tém, ktoré sú naozaj veľmi vážnymi témami. Nepriamo aj tu plačeme v podstate nad tou demografickou zlou krivkou, starnúcou Európou a možno aj do istej diskrimináciou dôchodcov. No naozaj o nejakých ďalších 20 – 40 rokov tak tá diskriminácia u starších ľudí a tých, ktorí budú odkázaní na pomoc, žiaľ, bude ešte väčšia pri tomto vývoji, ktorý tuná je. Preto myslím si, že tá správa práve by sa mala viac dotýkať ochrany života a rovnako aj manželstva a rodiny. To, že sú prípady a individuálne zlyhania v rodinách, to už je tuná za roky. A veľakrát častým javom je v našej spoločnosti to, že dnes sú aj muži, ktorí sú diskriminovaní, tak ako si spomenul ten príklad neoprávnene odsúdeného a aj väzneného muža, ktorý za údajné zneužívanie si odsedel v Leopoldove 13 mesiacov. Presne to je to. Aj mne to chýba v našej spoločnosti, ako je možné, že neboli vyvodené dôsledky, dôsledky voči tým, ktorí to zapríčinili, prečo nebola braná na zodpovednosť samotná tá žena, ktorá ho udala, ďalší vyšetrovatelia? A tam je celý rad ľudí, ktorí boli do toho zainteresovaní. A toto je porušované ľudské právo. A veľmi častým zjavom je tuná. Tým, že sa tu pretláča len tá feministická ideológia, na mužov sa tuná nemyslí. (Reakcia z pléna.) Však je to jednoducho môj názor. Každý z nás má právo na názor. A takisto sa mi nepáčilo to vyjadrenie k referendu... (Prerušenie vystúpenia časomerom.)
Gašpar, Tibor, poslanec NR SR (2024-02-08):
Budeme hlasovať o bode 271 druhého pozmeňujúceho návrhu poslanca Galka.
Laurenčík, Milan, podpredseda NR SR (2021-09-24):
Panie poslankyne, páni poslanci, budeme teraz hlasovať o prednesenom návrhu spoločným spravodajcom. Prosím, prezentujme sa a hlasujme. (Hlasovanie.) Prítomných 136, za 52, proti 69, zdržalo sa 14, nehlasoval 1. Konštatujem, že Národná rada nevyslovila nedôveru členovi vlády Slovenskej republiky Romanovi Mikulcovi, poverenému riadením ministerstva vnútra. (Potlesk.) Teraz nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 483/2001 Z. z. o bankách, tlač 604, bod 27 schváleného programu. Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jozefovi Hlinkovi, aby hlasovanie uviedol. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 604.)
B. Bugár, podpredseda NR SR: (2002-04-03):
(Hlasovanie.) Prítomných 97 poslancov, za návrh hlasovalo 89, zdržali sa 4, nehlasovali 4. Konštatujem, že aj druhý návrh zo spoločnej správy bol prijatý. L. Ambróš, poslanec: Po tretie, rozpracovať Národnú stratégiu trvalo udržateľného rozvoja Slovenskej republiky na konkrétne podmienky za jednotlivé ministerstvá. Gestorský výbor neodporúča schváliť také uznesenie.
Matovič, Igor, poslanec NR SR (2012-08-08):
Pani predsedajúca, vážený pán minister, milé dámy, milí páni, ja sa nechcem opakovať. Naozaj by som sa opakoval, povedal som to za tieto dva týždne štyrikrát, päťkrát, neviem už ani, nemám tu už ani papiere, sa mi to opakovať nechce. Každopádne, už mi tu pán spravodajca ide našuškávať z toho môjho predošlého vystúpenia, poviem možno teda iba jedinú vec. Pred voľbami ste sľúbili, tak ako povedal môj predrečník Peter Pollák, že vaše opatrenia sa dotknú tých najbohatších. Robert Fico po voľbách povedal, že tých 12 % najbohatších ľudí na Slovensku. A dnes navrhujete zmeny, ktoré sa dotknú pravdepodobne deväť z desiatich ľudí na Slovensku. A teda predpokladám, že nepovažujete 90 % ľudí na Slovensku za tých najbohatších. Čiže zmeny, ktoré navrhujete v dohodách, pri študentoch, dôchodcoch, nezamestnaných, ako spomínal Peter, pri obyčajných ľuďoch, ktorí teda nie sú ani študenti, ani dohodári, ani nezamestnaní, ktorí si privyrábali pár korún na dohodu, budú drastické. O 48 % znížite príjem ľuďom mimo študentov a dohodárov, pri študentoch a dôchodcoch, mimo študentov a dôchodcoch, pri študentoch a dôchodcoch o 29 percent. To sú dramatické čísla, ktoré práve možno tým najchudobnejším ľuďom zoberiete, a som to tu citoval viackrát, práve v rozpore s tým, čo ste sľubovali pred voľbami, kedy ste sľubovali, že sa budete dotýkať iba tých najbohatších. Idete presadiť pod rúškom leta opatrenie, ktoré dramaticky postihne práve tých najchudobnejších. Neviem, či to má zmysel, znova vyzývam poslancov SMER-u, aby sa zobudilo ich svedomie, aby ste nakoniec ten určený gombíček nestlačili.
Bugár, Béla, podpredseda NR SR (2019-09-19):
Prezentujme sa a hlasujme. (Hlasovanie.) Prítomných 134 poslancov, za 132, proti 1, nehlasoval 1. Návrh sme schválili. Ďakujem pekne. Teraz prosím pána poslanca Jančulu, aby uviedol hlasovanie v prvom čítaní o návrhu poslanca Pamulu na vydanie zákona, ktorým sa mení a dopĺňa zákon č. 182/1993 Zb. o vlastníctve bytov a nebytových priestorov, tlač 1640. [Hlasovanie o návrhu poslanca Národnej rady Slovenskej republiky Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov a o zmene a doplnení niektorých zákonov v znení neskorších predpisov a ktorým sa dopĺňa zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov v znení neskorších predpisov , tlač 1640.]
P. Hrušovský, predseda NR SR: (2003-11-11):
Nech sa páči, pán poslanec Mikuš.
B. Bugár, podpredseda NR SR: (2004-06-30):
L. Ladányi, poslanec: Áno, ďakujem. Tak ďalej môžeme pokračovať, pán poslanec Čaplovič vystúpil v rozprave ako ďalší a podal osem pozmeňujúcich návrhov. Pán poslanec žiada hlasovať o bodoch č. 1 až 8 osobitne s tým, že body č. 3 a 4 stiahol, takže sú vynechané z tohto hlasovania.
Kuffa, Štefan, poslanec NR SR (2020-09-29):
Ja len tak na doplnenie. Každé dieťa nie je ani prepychom, ani záťažou, ani luxusom a podobné prípovi... prípovídky, průpovídky, že mať dnes dieťa, že aký to je prepych, aká záťaž a proste všelijaké také tieto narážky, ale dieťa, každé jedno dieťa je predovšetkým božím darom, darom nebies. To nie je taká samozrejmá vec. Viete, my dneska stále bojujeme proti narodeniu sa detí a celá rozprava sa v podstate od toho do odvíja a ja som to zabudol v tej rozprave povedať, ale strašne veľa mladých párov manželských chcú mať deti a majú túžbu mať deti a oni nemôžu mať tie deti a veľakrát, častokrát sú tam práve aj ženy a dievčatá také, ktoré boli na potrate, a oni chcú mať to dieťa a ho nemôžu mať. Veľmi veľa je teraz také. No však počúvame aj o tých umelých oplodneniach a podobné tie veci. Ale chcem poďakovať Ľubošovi za, za jeho osobné svedectvo a takto prezradil, že majú krásne bábätko dvojmesačné, že aká je radosť sa ako na to dívať. Áno, ja tomu celkom dobre rozumiem, že čo povedal, veď my máme plný dom detí stále, a keď sa tak pozerám na tie malé deti – a zvlášť malé deti do tých troch rokov – sú úplne fascinujúce, hej, a aj tie malé bábätká. Takže, že presne na to, na to, no, nestihnem už. Chcel som ešte inú vec ako povedať. Takže viem, že o čom hovoril. Ale takisto aby sme neposielali tie ženy na potrat za každú cenu. Kopec tých mladých manželských párov má žiadosti o adopciu a chcú mať deti, aj adoptované deti, sú poradovníky, nemôžu sa dostať na poradie... (Prerušenie vystúpenia časomerom.)
Paška, Pavol, predseda NR SR (2013-05-22):
(Hlasovanie.) 142 prítomných, 60 bolo za, 76 proti, 6 sa zdržali. Tento návrh sme neschválili. A ešte jedno hlasovanie po skončení rozpravy o návrhu, ktorý predložila pani poslankyňa Vitteková. Ešte vás chvíľočku poprosím. Pán poslanec Petrák potrebuje náhradnú kartu. Má? Pán spravodajca, nech sa páči.
Brocka, Július, poslanec NR SR (2011-07-12):
Prosím, dajte hlasovať o návrhu, ktorý predniesol pán poslanec Kolesík.
Osuský, Peter, poslanec NR SR (2019-09-12):
Ďakujem pekne, pán predsedajúci. No, pani ministerka, keď už sme teda všetci traja spoluvinníci sediaci tu, dá sa povedať, dnes radi, že ste predložili niečo, s čím sme my sem chodili ako na klavír, neúspešne. Musím povedať, že nie som žiarlivá subreta ani nikto z mojich kolegov a teší ma výsledok, nech slávu už niekto chce v duchu Sokolského „ni zisk, ni slávu“. Dúfam, že možno si to v médiách všimnú tí, ten mladý manželský pár, ktorí zdedili po svokrovi pekný pozemok pod dom a v súlade s platnou normou nemohli stavať a obrátili sa na mňa. My sme i v súlade s ich želaním tie návrhy opakovane predkladali, tak teraz, ako sa hovorí, finis coronat opus, ten koniec korunuje dielo, nech teda sa mladým dobre stavia. My tu zriedka zažívame úspech v zmysle schválenia nášho návrhu, ja si nespomínam, dá sa povedať z nejakej päťdesiatky návrhov, kde som bol spolupredkladateľ, že by prešiel čo len jeden. Ale aj tak človeka poteší, keď nakoniec vidí to, že sa to podarilo. Tak vás môžem ubezpečiť, že dneska budete mať – a hádam nie úplne prvýkrát – v SaS-e svoje krídielko.
Fecko, Martin, poslanec NR SR (2016-09-23):
Ďakujem pekne. Pani kolegyňa, ďakujem, že si vstúpila, myslím, že do svedomia aj možnože teraz tu neprítomných poslancov, aby si trošku urobili tam ten, tú inventúru, ako je to v ich svedomí. Tak ako si povedala, stopercentne súhlasím, že v každom z nás je dobro a robenie dobra pre druhého, len u niekoho sa to prejavuje okamžite, u niekoho je to zadupané niečím iným a mnohí cez to vlastné ego to dobro už ani nevidia a nechcú vidieť. Ale možnože až na smrteľnej posteli zistia, že ako sa veľmi hlboko mýlili. Áno, v socializme bolo okrem toho hesla, že ak neokrádaš štát, okrádaš vlastnú rodinu, bolo aj to zlo, že prakticky štát povedal občanom, zabudnite rozmýšľať, ja sa o vás postarám, všetko bude oukej, len vy buďte, ako sa hovorí, teraz hovoríme, že tie poslušné ovce, ktoré budete niečím kŕmené. A to je ten veľký problém, že prakticky naši ľudia už ako keby prestali vtedy veriť, sa niečo dá, 27 rokov na to, vyzerá, že nestačí, aby sme to znovu naštartovali, že poďte, že nie ten šéf, ktorý je tam hore najmúdrejší, pretože aj ty si taký istý múdry ako on, len ty nedostaneš šancu, lebo nemáš správne tričko. A to je ten veľký problém. A vieš čo, ja som zistil, že prakticky teraz ja pozerám, aj včera som bol v teréne, že naši ľudia sa nevedia úprimne tešiť, lebo nemajú sa z čoho tešiť. A teraz neberiem tých horných 
10-tisíc, ktorí si tento štát tu rozobrali, ktorí robia rôzne žúrky a neviem čo všecko možné, ale beriem ten ostatný ľud, ktorý proste tu je a on nemá dôvod na to, aby sa tešil a to ma teda veľmi akože štve. Ján Pavol II., toho času už svätý, povedal, „demokracia bez hodnôt sa zmení na totalitu“. A to mi niečo pripomína. To je naše Slovensko. Ďakujem pekne za tvoje vystúpenie.
P. Hrušovský, predseda NR SR: (2005-05-24):
(Hlasovanie.) 133 prítomných, 123 za návrh, 2 proti, 7 sa zdržalo, 1 nehlasoval. Národná  rada Slovenskej republiky návrh zákona o výrobe, uvádzaní na trh a používaní krmív schválila . Dávam slovo teraz poslancovi Oremusovi, aby z poverenia výboru pre životné prostredie v Národnej rade predniesol návrhy uznesení k prerokúvanému vládnemu návrhu zákona, ktorým sa mení a dopĺňa zákon č. 261/2002 Z. z. o prevencii závažných priemyselných havárií a o zmene a doplnení niektorých zákonov v znení neskorších predpisov , ktorý prerokúvame ako tlač 1031 pod poradových číslom 61. Pán poslanec Oremus, máte slovo. P. Oremus, poslanec: Vážený pán predseda, kolegyne, kolegovia, keďže v druhom čítaní neboli prednesené žiadne pozmeňujúce návrhy...
Zmajkovičová, Renáta, podpredsedníčka NR SR (2014-05-14):
Ďakujem, pán spravodajca, otváram všeobecnú rozpravu, do rozpravy som nedostala, počkajte, áno, do rozpravy som dostala jednu písomnú prihlášku, pán poslanec Miškov ako jediný, ktorý nie je prítomný, stráca poradie. A keďže tu nie je, takže pán poslanec Miškov nevystúpi teraz písomne prihlásený a otváram ústnu rozpravu. Pani poslankyňa Mezenská, uzatváram možnosť prihlásiť sa, nech sa páči, pani poslankyňa.
Puci, Róbert, poslanec NR SR (2017-04-04):
Ďakujem pekne. V rozprave vystúpili traja poslanci. Pán poslanec Simon dal procedurálny návrh, vrátiť návrh zákona na dopracovanie. Dajte, prosím, o tomto hlasovať.
P. Hrušovský, predseda NR SR: (2005-05-24):
(Hlasovanie.) 138 prítomných, 49 za, 74 proti, 15 sa zdržalo. Bod 49 zo spoločnej správy sme neschválili. Budeme  hlasovať o bode 68. Gestorský výbor odporúča...
B. Bugár, podpredseda NR SR: (2004-06-18):
Pán poslanec, máte slovo.
V. Švidroň, poslanec: (2009-06-03):
Pán Orbán skutočne tam v tom Ostrihome nebol sám, veď tam bol aj politik zo Slovenska, takže žiadna jazyková ekvilibristika, ktorá nasledovala, že sa nezúčastňujete tam autonomistickej rady a podobne, no tak to len svedčí o tom, že sú niekde lepší Maďari, niekde horší, len neviem, či v Rumunsku, alebo na Slovensku. No je tu jeden háčik. Tam padlo, aj padol taký bonmot, výrok o „hrubšom chlebe“ pre Maďarov. No tak ja si neviem predstaviť, ako rozšírením územia sa dá získať väčší kus chleba, hrubší chlieb pre Maďarov? No ibaže tak, že budú všetci robiť intenzívnejšie na tom chlebe, lebo rozšírením územia pribúda aj ľudí. To svedčí potom o tom, že na Slovensku vieme dorábať chlieb lepšie, teda, myslím, Slováci aj Maďari žijúci na slovenskom území. No kde je potom to maslo, to tá tenká vrstva aspoň masla na ten chlieb, keď vidíme, že v Maďarsku sú problémy ďaleko väčšie. No dokonca ste povedali, že sú rovnaké záujmy, ktoré deklaroval Orbán, ako sú záujmy Slovenska v rámci celej Európy. No snáď to chápem ako záblesk toho, čo vyzýval pán Slota, aby sme zavádzali reciprocitu medzi menšinami, teda u menšín v Maďarsku a menšín na Slovensku – no toho sa boja Maďari ako čert svätenej vody. Už sa dotknem ešte tých nešťastných účesov. Skutočne už sme zažili účesy na Havla, na strapato, na kohúta, na Hálu dokonca, no nikto sa z nich neohradil, no a zrazu je problém, že niektorý účes sa podobá na strapato. (Smiech v sále.)
Grendel, Gábor, podpredseda NR SR (2022-11-08):
Otváram rozpravu v rámci tretieho čítania . Pýtam sa, či má niekto záujem prihlásiť sa do rozpravy. Nikto. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
B. Bugár, podpredseda NR SR: (2002-11-06):
Takže pani poslankyňa, nech sa páči, môžeme pristúpiť k prvému hlasovaniu.
Hrušovský, Pavol, podpredseda NR SR (2010-08-05):
Môžeme považovať vaše vystúpenie za skončené, alebo vám odporúčam pokračovať vo vystúpení zajtra. Vyberte si z týchto dvoch alternatív jednu.
V. Jasaň, poslanec: (2007-05-11):
Za § 39 sa vkladá § 39a, ktorý vrátane nadpisu znie: „§ 39a Zapožičanie hodnosti (1) Profesionálnemu vojakovi ustanovenému do funkcie, na ktorú je plánovaná vyššia hodnosť, než akú dosiahol, minister môže na dobu výkonu funkcie zapožičať vyššiu hodnosť. (2) Ustanovenie odseku 1 sa nepoužije na zapožičanie generálskej hodnosti. (3) Zapožičanie hodnosti sa uvedie v personálnom rozkaze. (4) Profesionálny vojak má počas zapožičania hodnosti práva a povinnosti spojené s touto hodnosťou.“ Odôvodnenie: Ustanovením sa zavádza inštitút zapožičania vyššej hodnosti pre profesionálnych vojakov, ktorí v súlade so zákonom sú ustanovení do funkcie s vyššou plánovanou hodnosťou. Rozhodnutie o zapožičaní vyššej hodnosti je viazané výlučne na personálnu právomoc ministra. Ďakujem, pán predseda.
Blanár, Juraj, podpredseda NR SR (2020-12-08):
Ospravedlňujem sa, ale ja som mal pocit, že som vyslovil správne, takže asi nebolo počuť, pán poslanec Cmorej. Ďalší s faktickou poznámkou – pán poslanec Marek Šefčík, nech sa páči.
Bugár, Béla, podpredseda NR SR (2010-12-08):
Pán poslanec Zelník.
Hrnčiar, Andrej, podpredseda NR SR (2016-04-21):
Pán poslanec Fecko, chcete reagovať na faktické poznámky? Nech sa páči. Zapnite pána poslanca! Hej, len prihláste sa. (Reakcia z pléna.) Tak nech sa páči.
P. Hrušovský, podpredseda NR SR: (2001-10-26):
(Hlasovanie.) Prítomných je 94 poslancov, za 88, zdržalo sa 6. Návrh sme schválili. Ďalší návrh. A. Juriš, poslanec: Teraz prosím, pán predsedajúci, aby ste dali hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre rozpočet, financie a menu. Ďalej aby týmto hlasovaním za gestorský výbor určila Výbor Národnej rady Slovenskej republiky pre pôdohospodárstvo s tým, že určené výbory návrh prerokujú do 26. novembra 2001 a gestorský výbor do 27. novembra 2001. Hlasujeme teda o určení výborov a o lehotách na prerokovanie návrhu.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 129 poslancov, za 83, proti 15, zdržalo sa 28, nehlasovali 3. Uvedený návrh sme schválili.
Faič, Vladimír, poslanec NR SR (2022-06-29):
Ďakujem za slovo, pán predseda. Pán kolega Mičovský, ja už som pri tom vašom prvom vystúpení chcel čosi povedať, ale poviem to teraz. V tom úvode ste povedali, že popri tom všetkom, čo kriticky hodnotíte vo vašom klube aj vo vládnej koalícii, zostávate na pozícii, že treba urobiť všetko pre to, aby SMER nebol v ďalšej vláde. Pán Mičovský, pôjdem teraz, dám to na Mičovského, tak ako sa poznáme roky už, dobre? Keby táto vládna koalícia vedela vládnuť a teraz myslím väčšinu rezortov, aj premiérske miesto, nikomu by ani na rozum neprišlo, že by vám dával takú nízku dôveru. Nikdy by ľuďom neprišlo na rozum. Tak ako v roku 2020 by vám dávali veľkú dôveru a nikoho by ani nenapadlo, aby ju dávali SMER-u. Ale keďže to vládnutie je také, ako to ľudia cítia na svojich pozíciách vo vzťahu aj teraz k tej cenovej revolúcii, pretože tá zmetie strašne veľa životov, tak by sa správali, samozrejme, úplne inak. A o tom, že sú tu dvaja vaši kolegovia len z veľkého poslaneckého klubu a médiá, balkón praská vo švíkoch a skoro padajú dolu aj s kamerami, svedčí o tom, že to pravdepodobne ani nechceli počuť, ani nechceli, aby príliš verejnosť o veciach vedela. Ďakujem.
P. Paška, predseda NR SR: (2008-12-03):
(Hlasovanie.) 122 prítomných, 105 za, 12 proti, 3 sa zdržali, 2 nehlasovali. Sme v treťom  čítaní . Otváram rozpravu. Pýtam sa, dámy a páni, či chce niekto vystúpiť? Nie. Vyhlasujem rozpravu za skončenú a budeme hlasovať o návrhu zákona ako o celku.
Danko, Andrej, predseda NR SR (2016-09-08):
Prosím, prezentujme sa a hlasujme. (Hlasovanie.) Ďakujem. Prítomných 143 poslancov, za 106, proti 14, zdržalo sa 22 poslancov, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k druhému hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím, pán spravodajca, aby ste uviedol hlasovanie.
Laššáková, Jana, podpredsedníčka NR SR (2015-09-22):
Ďakujem pekne, pán minister. Zaujmite miesto určené pre navrhovateľov. A teraz dávam slovo spoločnému spravodajcovi z výboru pre verejnú správu a regionálny rozvoj, poslancovi Stanislavovi Kubánkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec, máte slovo.
Matovič, Igor, poslanec NR SR (2013-06-04):
Ďakujem pekne za vaše vystúpenie, ale chcel by som vysvetliť, keď ste sa pýtali, prečo som zobral ten príklad kolegu Freša alebo prečo som si bral do úst KDH. No preto, lebo aj teraz v tom vystúpení ste povedali, že zastávate dve takéto funkcie volené. Je nespravodlivé a nemorálne, to citujem vás, ak teda KDH ide o morálku, o spravodlivosť, tak podľa mňa, mali ste v rukách pritlačiť a povedať, áno, kolega Frešo, podporíme ťa, možno ti dohodneme aj podporu Obyčajných ľudí, len daj verejný prísľub, že keď budeš znova županom, nebudeš zároveň aj poslancom, mne by to stačilo. Keď chceme niečo takéto meniť, navrhujeme a opakovane o tom hovoríme, tak mali by sme byť príkladom a v tom prípade by sme mali byť uveriteľní. Keď ste tak, to vlastne nie je úplne na mieste, si buchli do Peťa Polláka, povedali ste, že kolega tu chodieva iba na hlasovanie, aj to nie na všetky. Ja si trúfnem povedať, keď to tak sledujem, že Peter Pollák trávi tuto v pléne plus-mínus rovnaký čas ako vy, kolega Brocka, a myslím si, že aj v tom počte hlasovaní bude plus-mínus tak ako vy. Takže asi by to nebolo úplne správne ho takto zhovaďovať, keď tu nie je, a dupľom, keď to nie je pravda. Ale, samozrejme, ak by to prešlo do druhého čítania, a vy poviete, že myslíte si, že exekutívna funkcia alebo teda že aj splnomocnenec je v konflikte, hoci podľa dnešnej úlohy, keď naozaj chodí po ministerstvách, vyjednáva zmeny zákonov, čo je v podstate tá istá robota, čo robia poslanci Národnej rady, a preto si myslím, že dnes to práve v tej konkrétnej funkcii nie je v konflikte, ale keď poviete, že bude tam splnomocnenec, tak tam pribudne splnomocnenec a Peter sa na druhý deň vzdá toho postu, najmenší dôvod nemá, aby sa nevzdal. A ešte, čo je ešte možno na ňom taká zvláštnosť, tak on ten druhý post robí preto, lebo jednoducho cíti niečo voči tomu etniku, možno nejaký taký morálny dlh, alebo preto, lebo z neho pochádza, a neberie ten druhý plat alebo, lepšie povedané, celý ho dostáva a vracia späť na nejaké účely, neviem.
Žiga, Peter, podpredseda NR SR (2023-11-23):
261. Na vaše vystúpenie evidujem štyri faktické poznámky. Ako prvý pán poslanec Hazucha.
Jurinová, Erika, podpredsedníčka NR SR (2012-06-20):
Ďakujem pánovi poslancovi. Možnosť prihlásiť sa s faktickými poznámkami, nikto ju nevyužil. Uzatváram možnosť prihlásiť sa. Poprosím pána poslanca Hudackého.
M. Číž, podpredseda NR SR: (2007-02-06):
Za poslanecký klub SNS vystúpi pán poslanec Rafaj. Máte slovo.
P. Paška, predseda NR SR: (2008-07-02):
(Hlasovanie.) 138 prítomných, 137 za, 1 nehlasoval. Konštatujem, že sme návrh uznesenia prijali . Pán predseda výboru pre financie, rozpočet a menu Jozef  Burian uvedie hlasovanie o návrhu uznesenia k správe o menovom vývoji v Slovenskej republike za rok 2007. Je to tlač 640.
Pleštinská, Zita, poslankyňa NR SR (2020-12-17):
Ďakujem pekne, pán predsedajúci. Pán kolega Kotleba, chcela by som vám povedať tri argumenty, prečo nemôžeme prijať pripomienky pani prezidentky. Našou snahou je zacieliť pomoc adresne. Pripomienkou pani prezidentky by časť ľudí mala nárok aj na daňový bonus, aj na obed zadarmo, aj na príspevok na obed. Po druhé. Ministerstvo pripravuje dotačnú schému, ktorú môžeme prijať až do 1. augusta 2021. Potrebujeme totiž odstrániť neférovosť v bode 1. Pán minister Milan Krajniak dal verejný prísľub, že nikto neprepadne sitom. Nejedná sa o desaťtisíce, ale o pár tisíc detí. Nevieme zákon v tejto fáze modifikovať, keďže pri vrátení zákona pani prezidentky sme viazaní výhradne jej pripomienkami. Ďakujem pekne.
Gröhling, Branislav, poslanec NR SR (2024-01-09):
Pani poslankyňa, vo svojom príspevku ste veľmi často spomínali slovo demokracia. Ja som vždy si myslel, že demokracia je taký ten nosný prvok každej demokratickej krajiny, a teda aj našej krajiny, a myslel som si, že u nás je to naozaj výrazným spôsobom aj vryté či už do histórie, alebo aj do súčasnosti. A po tom vašom príspevku som si položil tak otázku, že či táto vláda je demokratická. Tak odpoveď už asi vieme všetci, že nie je demokratická, lebo ak by bola demokratická, tak by sa tak musela aj správať a nielen o tom hovoriť. A toto je ten veľký problém tejto vlády, pretože jednu vec hovorí a druhú vec robí. Je to úplný opak a zažili sme to už aj pred voľbami a následne teraz po voľbách zažívame tú realitu. Hovorí sa tu o demokracii a predkladá sa tu jeden návrh za druhým v skrátenom legislatívnom konaní a ešte aj tvrdia, že je dôležité toto skrátené konanie kvôli tomu, že to Európska komisia chce, pretože my prídeme o financie, keď nebudeme interpretovať jednotlivé smernice. Pritom práve v tomto skrátenom legislatívnom konaní je oslabený ten demokratický prvok, je oslabená tá možnosť, aby sa dotknuté subjekty, či už verejnosť, odborná verejnosť, ale aj my ako opozícia vyjadrila k tomuto návrhu zákona. Všetci tu rozprávame o participácii, ako to je dôležitá vec, ale veď to je úplne štandardný proces, ktorý by sme mali dodržiavať a hlavne ho dodržiavať pri takýchto návrhoch zákona, ktoré ovplyvňujú aj budúcnosť a ovplyvňujú právny štát. A niečo takéto by malo byť využívané naozaj že výnimočne, vtedy, keď sú nejaké nepredvídateľné mimoriadne okolnosti. Ale nič sa nestalo. Vláda zo skráteného legislatívneho konania urobila nieže pravidlo, ale urobila nieže výnimku, ale urobila z toho pravidlo, pravidlo toho, aby chránila tu svojich ľudí.
Grendel, Gábor, podpredseda NR SR (2020-03-25):
Pán poslanec Raši.
Laurenčík, Milan, podpredseda NR SR (2020-05-15):
Ďakujem. Pani poslankyne Hatráková a pani poslankyňa Kozelová, nedá sa reagovať na záverečné slovo. Pýtam sa, či si žiada záverečné slovo aj spoločná spravodajkyňa. Nie. Prerušujem rokovanie o tomto bode programu. Ďalším bodom programu je správa o činnosti komisára pre osoby so zdravotným postihnutím za rok 2019. Správa je uverejnená ako tlač 22 a spoločná správa výborov ako tlač 22a. Správu uvedie komisárka pre osoby so zdravotným postihnutím pani Zuzana Stavrovská, ktorú prosím, aby sa ujala slova. (Rokovanie o správe o činnosti komisára pre osoby so zdravotným postihnutím za rok 2019 , tlač 22.)
Paška, Pavol, predseda NR SR (2013-05-21):
(Hlasovanie.) 144 prítomných, 81 za, 63 sa zdržalo. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú.
Grendel, Gábor, podpredseda NR SR (2020-12-09):
Budeme hlasovať o uvedených bodoch spoločnej správy. Prezentujme sa a hlasujme. (Hlasovanie.) Prítomných 141 poslancov, za 91, proti 18, zdržalo sa 31, nehlasoval 1 poslanec. Konštatujem, že tieto body zo spoločnej správy sme schválili.
D. Lipšic, poslanec: (2008-04-03):
Ale chcel by som povedať jednu vec, že, ja som to už v úvode povedal, že v parlamente je 2 roky prax, že sa nemôže schváliť žiaden návrh z opozície. Je to prax, ktorú považujem za zlú a prax, ktorá tu nebola v minulom parlamente. A poviem konkrétny príklad z Trestného zákona. Nebudem hovoriť o tom, že trestné kódexy boli prijaté s opozíciou spolu, ale pred prijatím trestných kódexov dala pani poslankyňa Tóthová malú novelu Trestného zákona, ktorej cieľom bolo postihovať sprejerstvo. My sme ju mohli ľahko odpáliť tým, že veď v rekodifikácii to už je. Bolo to pár mesiacov predtým, ale bol to návrh, ktorý bol dobrý. Podľa mojej mienky sprejerstvo ohrozuje ľudí menej ako alkohol za volantom. Ale prečo nie? A schválili sme to v parlamente. Tým chcem povedať, že atmosféra v minulom parlamente, samozrejme, opozícii neprešli návrhy, ktoré boli v rozpore s predstavou vládnej koalície, s vládnym programom, to je jasné, vládna koalícia má väčšinu. Ale návrhy, na ktorých sa zhodneme, a tu ja som presvedčený, že to je z obsahovej stránky návrh, na ktorom sa zhodneme, by mali prechádzať, ak sledujú konkrétny cieľ a tým konkrétnym cieľom je záchrana nevinných ľudských životov. To by mal byť cieľ. Ak nič iné nám nie je spoločné, tak minimálne snaha chrániť nevinné ľudské životy by nám spoločná mala byť. Ďakujem.
M. Hort, podpredseda NR SR: (2008-06-18):
(Prestávka.) (Po prestávke.)
P. Paška, predseda NR SR: (2007-09-11):
Š. Harabin, podpredseda vlády a minister spravodlivosti SR: Cieľom predkladaného návrhu je vytvorenie novej komplexnej právnej úpravy úžitkových vzorov, ktorá síce v určitej miere čerpá z právnej úpravy platnej v súčasnosti, no súčasne zavádza ako reakciu na doterajšie skúsenosti a prax v oblasti úžitkových vzorov množstvo nových inštitútov, ako aj postupov v konaní pred Úradom priemyselného vlastníctva Slovenskej republiky, a to so zámerom zmodernizovania inštitútu úžitkového vzoru a jeho zatraktívnenia pre odbornú verejnosť, resp. možných prihlasovateľov a majiteľov úžitkových vzorov. Z hľadiska legislatívnotechnického si rozsah navrhovaných zmien a úprav vyžiadal formu rekodifikácie súčasnej právnej úpravy. Návrh zahŕňa ucelenú právnu úpravu týkajúcu sa úžitkových vzorov vrátane ucelenej špeciálnej úpravy správneho konania pred Úradom priemyselného vlastníctva Slovenskej republiky, týkajúceho sa prihlášok úžitkových vzorov. Predkladaný návrh zákona nebude mať dopad na štátny rozpočet, rozpočty obcí a rozpočty vyšších územných celkov. Návrh zákona nebude mať ani iný finančný, ekonomický a environmentálny vplyv ani vplyv na zamestnanosť a podnikateľské prostredie. Návrh zákona je v súlade s Ústavou Slovenskej republiky, s medzinárodnými zmluvami, ktorými je Slovenská republika viazaná, a s právom Európskej únie, ako aj právom Európskych spoločenstiev. Ďakujem.
Hort, Milan, podpredseda NR SR (2011-07-07):
Pani poslankyňa, chcete dať doplňujúcu otázku? Nie. Skôr ako prečítam od pani poslankyne Jurinovej druhú otázku, ktorá bola vylosovaná, je to otázka opäť na pána podpredsedu vlády a ministra práce Jozefa Mihála, poprosím všetkých, ktorí sú v rokovacej sále a potrebujú si niečo iné povedať, aby tak urobili mimo rokovacej sály. Páni poslanci, poprosím, aby ste diskusné krúžky presunuli z rokovacej sály. Pán poslanec Matovič. Aj ostatní. Pán poslanec Matovič a pán poslanec Horváth, skúste si to vydiskutovať mimo rokovacej sály, aby sme nerušili hodinu otázok. Ďakujem za porozumenie. Otázka od pani Jurinovej znie: „Čo si myslíte o vyjadreniach Roberta Fica, že ak sa opäť dostanú k moci, budú iniciovať opäť zmeny v druhom pilieri? Čo to môže spôsobiť? Aké následky častých zmien v druhom pilieri môžu sporitelia pocítiť?“ Nech sa páči.
Glváč, Martin, podpredseda NR SR (2017-10-10):
S reakciou pán poslanec Osuský.
Mičovský, Ján, poslanec NR SR (2014-11-08):
Ďakujem za slovo. Vážený pán poslanec Číž, spomenuli ste vo svojom vystúpení politickú etiku. Priznám sa, že z vašich úst mi to znelo dosť nepresvedčivo, a donútili ste ma spomenúť si na jeden dosť smútočný okamih, ktorý bol z môjho pohľadu pôsobenia tu v sieni zákonnosti jeden z najsmutnejších. Bolo to vlani, bolo to vlani pred letnou prestávkou, keď sme prvýkrát predložili zákon o ochrane, podpore a prípadnom odmeňovaní ľudí, ktorí bojujú s korupciou, teda s tým, čo je leitmotívom tejto mimoriadnej schôdze. Viete, ten smútok je spojený s tým, že vy ste boli jeden z tých poslancov SMER-u, ktorí veľmi razantne odmietli takýto zákon, a to odmietnutie neni dôvodom toho smútku, ale tá argumentácia z vašej strany, tá, verte, aj roky po tom, ak mi to bude dopriate, po odchode z parlamentu, bude pre mňa nezabudnuteľná. Vy ste tým razantným spôsobom, sebe vlastným, povedali, že takýto zákon je pre túto krajinu nepotrebný, že ho odmietate, lebo je to zákon pre udavačov. To sú slová, ktoré, možno využite túto chvíľu, však niektoré veci ste už zázračne popriznávali, že nie všetko je tak, ako chce, a možno by to bolo politicky celkom chytré, keby ste sa pridali k vášmu pánovi podpredsedovi vlády a ministrovi vnútra, ktorý uznal, že to nie je zákon pre udavačov, samozrejme, až vo chvíli, keď ste ho dali z vládnej dielne. Ale, viete, aj keby ste urobili tento krok, keby ste v duchu tej etiky, ktorú ste tu spomenuli, povedali, že mýliť sa je ľudské, mýlim sa ja, mýlite sa vy, pre mňa by to už bolo neskoro. Naozaj, smútok spojený s vaším prehlásením je pre mňa veľmi žalostným zážitkom, a preto vaša zmienka o politickej etike je pre mňa viac ako nedôveryhodná. Ďakujem.
B. Bugár, podpredseda NR SR: (2004-03-03):
Teraz dávam slovo spravodajcovi, ktorého určil navrhnutý gestorský výbor pre životné prostredie a ochranu prírody, poslancovi Michalovi Vajdovi. Pán poslanec, nech sa páči. M. Vajda, poslanec: Ďakujem za slovo, pán predsedajúci. Vážené panie poslankyne, vážení páni poslanci, vážený pán minister, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil v prvom čítaní o vládnom návrhu zákona o vodách a o zmene zákona č. 372/1990 Zb. o priestupkoch v znení neskorších predpisov (vodný zákon), tlač 571, ako spravodajca určený Výborom Národnej rady Slovenskej republiky pre životné prostredie a ochranu prírody. Čo sa týka môjho stanoviska k návrhu tohto zákona v prvom čítaní, konštatujem, že predmetný návrh zákona spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku Národnej rady Slovenskej republiky na tom, že po rozprave odporučí predmetný návrh zákona prerokovať v druhom čítaní. Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a v súlade s rozhodnutím predsedu Národnej rady Slovenskej republiky č. 607 zo 16. februára 2004 prideliť návrh zákona v druhom čítaní na prerokovanie týmto výborom Národnej rady Slovenskej republiky: ústavnoprávnemu výboru, výboru pre financie, rozpočet a menu, výboru pre hospodárstvo, privatizáciu a podnikanie, výboru pre pôdohospodárstvo, výboru pre verejnú správu a Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky výbor pre životné prostredie a ochranu prírody, pričom odporúčam, aby výbory, ktorým bol návrh zákona pridelený, ho prerokovali v lehote do 23. apríla 2004 a gestorský výbor v lehote do 30. apríla 2004. Pán predsedajúci, ďakujem, skončil som a odporúčam otvoriť rozpravu k návrhu zákona.
Sulík, Richard, predseda NR SR (2011-09-09):
Pani poslankyňa Tomanová.
Dostál, Ondrej, poslanec NR SR (2016-09-22):
Pán poslanec Chudík, plne súhlasím, že nemožno na základe jedného prípadu prichádzať s tým, že treba nutne zmeniť zákon, ale jednak neviem, ako Veronika Remišová o tom prípade z Vrbova vedela pri príprave toho návrhu zákona. Ja som sa o tom prípade dozvedel až od nej počas tej rozpravy a my sme ten návrh zákona na obnovenie postavenia školskej samosprávy s kolegami Osuským a Gröhlingom dávali bez toho, aby sme mali vedomosť o tom prípade. Rovnako podobný návrh dával Peter Osuský ešte v minulom volebnom období. A keď jeden meter, tak jeden meter. Potom by bolo dobré vedieť, že koľko bolo takých prípadov, ktoré odôvodňovali tú zmenu, ku ktorej došlo minulý rok, že sa obmedzila právomoc školskej samosprávy záväzným spôsobom navrhovať kandidátov na riaditeľov škôl. A, áno, bolo by dobré si k tomu sadnúť, škoda, že sme k tomu dlhšie nesedeli minulý rok, pretože ten návrh mal veľký ohlas, bolo k nemu množstvo pripomienok zo strany učiteľov aj zo strany verejnosti a možno keby sme k tomu sedeli dlhšie, tak nemuseli sme dospieť do tohto stavu. A nepochopil som celkom ani to odvolávanie, pretože jedna vec je vymenovanie riaditeľa, druhá vec je odvolávanie riaditeľa a tam jednak, ak chceme riešiť odvolávanie, nejako inak ho upraviť v zákone, ako už povedal Peter Osuský, tak to upravme a toto rieši menovanie, nie odvolávanie. A po druhé, v zákone sú uvedené dôvody, kedy zriaďovateľ navrhne alebo odvolá riaditeľa, alebo môže odvolať riaditeľa. A je tam, že v niektorých z tých prípadov ho odvolá až po vyjadrení rady školy, nie po súhlase rady školy. Čiže ak sú tie dôvody v súlade so zákonom, tak môže zriaďovateľ konať aj v prípade, že riaditeľa školy podrží rada.
Pčolinský, Peter, doterajší podpredseda NR SR (2023-10-25):
Pani poslankyňa Zora Jaurová.
Kollár, Boris, predseda NR SR (2023-02-07):
S ďalšou faktickou pán poslanec Podmanický. Nech sa páči.
Viskupič, Marián, poslanec NR SR (2024-09-11):
Pán predsedajúci, ďakujem pekne za slovo. No pripájam sa k slovám pani kolegyne, ale hlavne chýbalo absolútne akékoľvek odôvodnenie od pani kolegynky, len teda prečítala znenie a ja teda som presvedčený z toho, čo som počul, že teda NIKY samotnej sa toto vôbec netýka, že sa to týka iných vecí a na poslednú chvíľu bez zdôvodnenia aj v pléne, no ako možno by som teda chcel pomknúť pani kolegynku Plevíkovú, keby aspoň vo faktickej, v reakcii aspoň skúsila aspoň trošku odôvodniť vlastne to znenie, čo teraz prečítala. Ďakujem pekne.
B. Bugár, podpredseda NR SR: (2004-03-03):
(Hlasovanie.) Prítomných je 128 poslancov, za návrh 114, proti 4, zdržalo sa 8, nehlasovali 2. Konštatujem, že sme určili výbory, gestorský výbor, ako aj lehoty výborom na jeho prerokovanie v druhom čítaní. Pristúpime k hlasovaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov (tlač 564). Pán predseda výboru Farkas, nech sa páči, máte slovo.
A. Belousovová, podpredsedníčka NR SR: (2007-10-25):
A chcem sa opýtať navrhovateľa pána ministra, či chce zaujať k rozprave stanovisko. Nie. Pán spoločný spravodajca? Tak isto nie. Prerušujem rokovanie o tomto bode programu. Ďalej budeme pokračovať druhým čítaním o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov a ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov . Vládny návrh tohto zákona ste dostali pred prvým čítaním ako tlač 485 a spoločnú správu výborov máte ako tlač 485a. Prosím opäť pána ministra financií Slovenskej republiky pána Jána Počiatka, aby sa ujal slova a odôvodnil tento vládny návrh zákona.
V. Petríková, podpredsedníčka vlády a ministerka spravodlivosti SR: (2009-12-10):
A čo sa týka toho, čo ste povedali, ja nemám žiadne výhrady voči tomu, čo uvádzate. V súvislosti s tým, že sa domáhate nejakého môjho stanoviska, ja tu môžem prezentovať stanovisko iba ako podpredsedníčka vlády a ministerka spravodlivosti. Pokiaľ by sme boli v nejakom osobnom rozhovore, môžem prezentovať svoje stanovisko ako radového občana, ale v tomto prípade nemôžem povedať iné, než som povedala. Ak chcete poznať môj osobný názor, na tejto pôde môžem povedať, že ja som proti neekologickým skládkam a tiež by som sa bránila a protestovala všetkými zákonnými prostriedkami, ak by mi pod oknom vyrástla skládka.
P. Hrušovský, predseda NR SR: (2004-12-10):
(Hlasovanie.) 141 prítomných, 2 za, 104 proti, 33 sa zdržalo, 2 nehlasovali. Bod 54 zo spoločnej správy sme neschválili. Ďalšie návrhy, pán poslanec.
Blanár, Juraj, poslanec NR SR (2011-03-31):
Pán poslanec, opäť som nedostal odpoveď na otázku, prečo je tento zákon alebo novela tohto zákona dôležitá. Napriek argumentom, ktoré ste tam vychrlili, ktorými zakrývate niečo všeobecné, niečo, čo v podstate už máme. Ak by ste, pán poslanec, vedeli, tak ja vám trošku pripomeniem, až tu nedôjde k nejakému nedorozumeniu. Slovenská republika je modernou krajinou, demokratickou, uznávajúca parlamentnú demokraciu, rozvíjajúcou, uznanou krajinami všetkých v podstate členov organizácie OSN. A vôbec je to medzinárodne uznaná demokracia, ktorá nemusí mať žiadne doporučenia od vás, aby sa posúvala niekde ďalej. A vy ju nemusíte posúvať tam, kde už je. Dnešné pravidlá, ktoré upravujú používanie jazykov národnostných menšín dostatočne, ba, by som povedal, aj nadštandardne dávajú možnosti rozvíjať sa všetkým národnostným menšinám, ktoré tu tak plamenne vy obhajujete. Okrem tej maďarskej hovoríte o Rusínoch, ktorí sa k tomu vôbec nehlásia, hovoríte o ďalších, ktorí absolútne tento problém nemajú. Takže, pán poslanec, ešte raz vám podotýkam, Slovenská republika je moderná, rozvíjajúca sa krajina, ktorá ctí všetky medzinárodné dohody a pravidlá ako hocijaká iná a vy ju nemusíte tlačiť touto novelou tam, kde už dávno je. Ďakujem.
Gašpar, Tibor, poslanec NR SR (2024-04-30):
Pán predsedajúci, ďakujem za slovo, a keďže chcem dostať svojim slovám, ktoré som tu povedal v rámci faktických poznámok, tak ešte na záver niekoľko slov k celému tomuto bodu programovému. Ale najskôr si dovolím povedať poslancovi Pročkovi, ktorý práve odišiel, možnože ma ešte počuje, sa vráti, že chápem jeho vystúpenia, ktoré majú byť niekedy nejakým cirkusom, niečím iným než, než všetci ostatní a ktoré sú často v rozpore so základnými pravidlami slušného správania, tomu rozumiem, ale neúcta k životu, neúcta k tomu, čo sa tu stalo a za čo nesú zodpovednosť rozhodne tvoji kolegovia, s ktorými sedíš tam hore, tak to je niečo, čo prekračuje všetky hranice. (Reakcia poslanca Pročka.) No, ďakujem veľmi pekne, presne naplnil to, čo som povedal v predchádzajúcich dvoch či troch vetách. A teraz k samotnej... (Reakcia z pléna. Prerušenie vystúpenia predsedajúcim.)
Šimečka, Michal, podpredseda NR SR (2023-12-19):
Pán Pročko, to nie je procedurálny návrh, takže nie je veľmi o čom hlasovať. Pokračujme ďalej v rozprave. S faktickou poznámkou pán poslanec Dostál.